
PREDGOVOR 


Priručnik o kompostiranju nastao je u sklopu projekta pod nazivom “The Case for Zero Waste" 
— Creating preconditions for zero waste society in cross border region. Projekt provode Unikom 
d.o.o. za komunalno gospodarstvo Osijek i Javno komunalno preduzeće "Komunalije" Srem- 
ska Mitrovica u suradnji s partnerima Regionalnom razvojnom agencijom Slavonije i Baranje, 
Udrugom za zaštitu prirode i okoliša "Zeleni Osijek", Gradom Sremska Mitrovica, Ekološkim klu- 
bom grada Sremske Mitrovice i Centrom za ekologiju i održivi razvoj CEKOR, a financiran je iz 
IPA programa prekogranične suradnje Hrvatska-Srbija. 

Cilj ovog projekta je doprinijeti Zaštiti okoliša i održivom razvoju u prekograničnom području kroz 
jačanje prekogranične suradnje i poticanje zajedničkih aktivnosti na području gospodarenja ot- 
padom i povećanje udjela prikupljenog otpada kroz unapređivanje sustava prikupljanja i gospo- 
darenja otpadom. 

Projekt se provodi kroz niz aktivnosti, a jedna od njih je prijenos stečenog znanja u području 
selektivnog prikupljanja i gospodarenja otpadom. Ekspert zakompostiranje i partneri iz Osijeka 
održali su trening za buduće edukatore iz Sremske Mitrovice koji će stečeno znanje prenositi 
ciljanim skupinama: učenicima osnovnih škola, starijim vrtićkim skupinama, nevladinim orga- 
nizacijama i lokalnom stanovništvu. 

Vjerujemo da će priručnik svojim sadržajem privući odgajatelje i učitelje, kao i sve zainteresirane 
za aktivno učenje i istraživanje o pravilnom postupanju s otpadom. 


O OTPADU! 


Približno trećinu kućnog otpada čini organski otpad, kao što su trava, lišće, cvijeće, ostaci povrća 
ivoća i sl. Jednu četvrtinu čine papir i karton, staklo oko 8%, plastika isto toliko, a udio metala je 
2%. 

Otpad neće postati smeće postupamo li s njim odgovorno. Zakapanje otpada u odlagalište 
uzrokuje dugotrajna i velika zagađenja, te postaje teret okolišu koji će netko morati riješiti. Na- 
knadna sanacija takvih starih odlagališta je vrlo skupa. Odlaganjem otpada na odlagališta, pa 
bila ona i uređena tj. sanitarna, bespovratno se gube dragocjene materijalne i energijske vrijed- 
nosti. Zakonom je zabranjeno otpad koji se može iskoristiti odložiti na odlagalište. Stoga umje- 
sto odlaganja otpada na odlagališta treba uvesti odgovorno gospodarenje otpadom. Cjelovito 
gospodarenje otpadom obuhvaća sve mjere postupanja s otpadom (prikupljanje, razvrstava- 
nje, recikliranje, obradu i odlaganje samo internog i ne opasnog otpada). Otpad se vrlo teško, i 
to samo djelomično, može reciklirati, tzv. naknadnom obradom (sekundarnim recikliranjem) uz 
vrlo visoke troškove razvrstavanja. 


Za postupanje s otpadom vrijedi temeljno pravilo: sve se vraća, sve se plaća! 


lako povijest recikliranja i gospodarenja otpadom seže i do biblijskih vremena, u drugoj polovici 
20. st. počeo je nekontrolirano brzi porast nastajanja otpada. Suvremeni proizvodni postupci 
omogućili su značajno smanjenje cijena industrijskih proizvoda , te je postalo jeftinije kupiti novi 
proizvod nego obnavljati tj. popravljati stari. Današnju civilizaciju s pravom možemo nazvati 
rasipničkom civilizacijom, odnosno potrošačkim društvom koje nema granica. Umjesto dvade- 
setog stoljeća ekonomije, s punim pravom zahtijevamo da 21.stoljeće bude stoljeće ekologije. 


Europski ministar okoliša Janez Potočnik je početkom 2011. godine prenio vrijednu poruku eu- 
ropskom društvu. Moj stari mobitel sadrži zlato, platinu, paladij i bakar: resurse kojih u Europi 
gotovo da i nema. Jedna tona ovih malih elektroničkih aparata sadrži 2680 grama zlata, 140 gra- 
ma platine i paladija, te 60 kilograma bakra. To definitivno nije otpad koji bismo trebali spaliti 
ili odložiti na odlagalištima, to je resurs koji moramo poštovati. Europska unija je ozbiljna kada 
kaže da će Europu učiniti 'resursno efikasnom ekonomijom" baš kao što je i naglašenu u Eu- 
ropskoj strategiji 2020. To ne činimo samo zato da bismo smanjili negativni okolišni učinak ili 
emisije stakleničkih plinova; to činimo kako bismo stvorili nova, zelena radna mjesta; gdje samo 
sektor reciklaže otpada može osigurati 500.000 novih radnih mjesta u Europi. 


Prema klasifikacija oštećenja tala Republike Hrvatske, prekrivanje tla otpadom, industrijskim ot- 
padom i pepelom uzrokuje III stupanj oštećenja tla što znači da je stanje tla ireverzibilno odno- 
sno neobnovljivo. Prema trenutačnim podacima, u Republici Hrvatskoj danas ima 300 službenih 
odlagališta otpada od kojih je 107 sanirano, te više od 3.000 divljih odlagališa. Sva su ta odlaga- 
lišta do sada uzrokovala nepopravljive štete u okolišu; zagađenje tla, atmosfere i voda. 


PROCES NEVIDLJIVOG ZAGAĐENJA 


Neuređena odlagališta otpada, bilo da su legalizirana ili divlja, definitivno su za okoliš najgori mo- 
gući način zbrinjavanja otpada. Osim što u atmosferu ispuštaju velike količine stakleničkih plino- 
Va, ona ugrožavaju floru, faunu, tlo i vode. Procesom truljenja biološkog otpada u nekontroliranim 
uvjetima stvaraju se procjedne vode. Procjedne vode su tekućine koje se procjeđuju kroz odlagali- 
jane organske spojeve i slično) iz odloženog otpada. Posljedica toga može biti prodiranje tih tvari 
u površinske i podzemne vode ili u tlo. Međutim, tlo je djelotvoran prirodni pročistač za vodu koja 
kroz tlo prodire u podzemlje. Tlo putem koloidnog kompleksa veže različite tvari koje u procesima 
kruženja tvari pristižu u tlo, i na taj način djeluje kao univerzalni pročistač oborinskih voda i Zaštit- 
nik podzemnih voda. Mehanizmi filtracijskog djelovanja tla određeni su takozvanom sorptivnom 
sposobnošću tla, a mehanizmi sorpcije su raznovrsni. Samom činjenicom da tlo može filtrirati i 
adsorbirati određene štetne tvari možemo zaključiti kako dugotrajno izlaganje tla onečišćenjima 
može dovesti akumulacije štetnih tvari u tlu. 





Slika 1. Prikaz neuređenog odlagališta otpada 


lako tlo djeluje kao ,zaštitni sloj“ za pročišćavanje voda, i tlo ima samo određeni kapacitet vezivanja 
štetnih tvari, te u slučaju preopterečenja dolazi do naglog otpuštanja istih direktno u podzemne to- 
kove što može uzrokovati i zagađenja površinskih voda ukoliko su odlagališta u blizini mora i rijeka. 


U procesima truljenja unutar tijela odlagališta, koji su anaerobni, razvija se staklenički plin metan 
(CH4) koji u istoj količini daleko više intenzivira klimatske promjene nego CO2. Metan je zapaljivi 
plin bez boje i mirisa koji nastaje pri anaerobnoj razgradnji truljivih tvari. Ako u zraku ima 5 do 15% 
metana, ta je smjesa eksplozivna. Zbog činjenice da je metan zapaljiv, na neuređenim se odla- 
galištima događaju i spontani požari koji na određenim temperaturama, uz prisutnost organskih 


komponenti otpada i klora (npr. iz PVC plastike) stvaraju dioksine i furane - postojane organske 
onečišćujuće tvari. To je skupina kloriranih trocikličkih spojeva koji se pojavljuju u tragovima u 
mnoštvu proizvedenih organskih kemikalija, a mogu se pronaći u plinovima i pepelu ispušte- 
nim iz različitih procesa izgaranja. Ti se spojevi zbog svoje iznimno velike postojanosti mogu 
naći gotovo svugdje u okolišu. Primjerice, dioksin je u tragovima pronađen u tlu, ljudskoj i živo- 
tinjskoj masti, mlijeku i drugim biološkim tkivima. U praksi to znači da će požar na odlagalištu 
proizvesti određene količine izuzetno štetnih spojeva koji će kroz hranidbeni lanac vrlo lako 
doći i do čovjeka. Potrebno je samo prisjetiti se slučajeva dioksina u mozzareli iz Italije iz 2008. 
godine, dioksin u stočnoj hrani u Njemačkoj (2010) ili dioksina u ribama iz Japana što je stalna 
prijetnja već 50 godina. Osim ovih druge onečišćujuće tvari rijeka i voda su: 


Organske tvari u vodi mogu biti proizvod biokemijskih procesa u vodi, posljedica ispiranja ze- 
mljišta oborinskom vodom, te sastojak ispuštenih gradskih i industrijskih otpadnih voda. Djelo- 
vanjem čovjeka u vodi se mogu naći i druge organske tvari poput policikličkih aromatskih uglji- 
kovodika, polikloriranih bifenila, organofosforni i organoklorni spojevi iz pesticida. Od ostalih 
organskih spojeva koji su potencijalni zagađivači posebno se ističu detergenti. 


Hranjive tvari u vodi su otopljeni spojevi dušika i fosfora. 


Metali iako su općenito veće koncentracije metala u prirodnim vodama nepoželjne, metali se 
općenito mogu podijeliti na neotrovne i otrovne. Toksični metali koji mogu biti otopljeni u vodi 
jesu: arsen, barij, kadmij, krom, olovo, živa, srebro, a posebno su opasni arsen, kadmij olovo i 
živa. 


VIDLJIVO ONEČIŠĆENJE 


Vidljivo onečišćenje, ono koje ima estetski karakter je uglavnom manje štetno po kemi- 
ju okoliša, međutim nije naodmet spomenuti neke primjere gdje je otpad direktno uzroko- 
vao štetu po živi svijet. lako u Hrvatskoj nisu provedena opće poznata istraživanja o sasta- 
vu želudca uginulih ptica, ovakva se istraživanja sve češće vrše u SAD-u i obuhvaćaju analizu 
želuca morskih ptica nakon ugibanja. Rezultati studije koju je provelo sveučilište British Co- 
lumbia pokazalo je kako je 90% analiziranih ptica u svom probavnom sustavu imalo plas- 
tične predmete od stiropora,raznih čepova ili plastičnih folija. Prosječno je po jednom že- 
ludcu pronađeno 36,8 komadića plastike. Ovo je pravi primjer materijalnog onečišćenja 
prirode koje direktno uzrokuje smrt životinja jer, naime, ptica zapravo umire od gladi pošto 
želudac nije uspio razgraditi ove _ nerazgradive tvari. lako sličnih studija u Hrvatskoj nema i 
rijeke su relativno čiste — otpad zasigurno i na ovaj način utječe na biološku raznolikost 
u Hrvatskoj. 


KOMUNALNI OTPAD 


Prema definiciji, komunalni otpad je otpad nastao u kućanstvu i otpad koji je po prirodi i sasta- 
vu sličan otpadu iz kućanstva,osim proizvodnog otpada i otpada iz poljoprivrede i šumarstva. 
Zakonom o održivom gospodarenju otpadom određeno je da općina, odnosno grad osigura- 
vaju provođenje mjera za gospodarenje komunalnim otpadom. Međutim, kako bismo pobliže 
definirali termin ,komunalni otpad" potrebno je shvatiti i definiciju otpada općenito. Zakon o 
održivom gospodarenju otpadom Republike Hrvatske otpad definira kao: 


Otpad je svaka tvar ili predmet, koje posjednik odbacuje, namjerava ili mora odbaciti. 
Posjednik od tvari ili predmeta neće isti upotrijebiti u daljnjoj proizvodnji, preradi ili ga neće 
konzumirati. 

Otpad se proizvodi prilikom vađenja sirovina (nafte, ruda, vode, drva...), te tijekom cijelog 
procesa proizvodnje završnog proizvoda koji će dospjeti do polica naših prodavaonica. 
Otpad je rezultat isključivo ljudskih djelatnosti. 


Sociološki gledano, dvije su ključne činjenice u ovakvoj definiciji. Prva je riječ ,odbaciti' - koja 
jasno i nedvosmisleno daje do znanja kako svaka tvar ili predmet koji ne namjeravamo odbaciti, 
već odvojeno prikupljamo radi reciklaže Zapravo nije otpad, nego sekundarni materijal odnosno 
sirovina. Nažalost, ovakav zaključak naljutit će do sada aktivne zagovarače reciklaže koji su u 
svojim kampanjama koristili popularnu promotivnu krilaticu ,otpad nije smeće" Međutim ovakav 
se zaključak u potpunosti slaže s težnjom vizionara svjetskih ekološko-ekonomskih pokreta koji 
terminologiju gospodarenja otpadom vežu isključivo za 20. stoljeće, dok za 21. stoljeće predlažu 
čitavu promjenu paradigme u ,gospodarenje sekundarnim sirovinama". 


Gospodarenje otpadom (definicija iz 20. stoljeća) je pravilno zbrinuti otpad na način da ne 
ugrožava ljudsko zdravlje i okoliš. 


Gospodarenje otpadom (definicija 21. stoljeća) je pravilno prikupiti, rasporediti i preraditi od- 
vojeno prikupljene materijale na način koji neće ugroziti potrebe budućih generacija. 


Druga važna činjenica je četvrta točka definicije: ,Otpad je rezultat isključivo ljudskih djelatno- 
sti" i, nažalost, vrlo je točna. Statistički gledano, ljudi nisu najbrojnija niti fizički najveća vrsta 
na ovome planetu, međutim jedina su vrsta koja proizvodi smeće, koja proizvodi tvari koje nije 
moguće vratiti u kružni životni tok. Kako uvijek dolazi do debata kako, primjerice, i krave na 
farmama proizvode puno zagađenja u vidu enormnih količina nezrelog gnoja i metana, valja se 
uvijek prisjetiti činjenice da su krave na farmama isključivo djelo ljudskog rada - pripitomljava- 
nja, selekcije, prisiljene oplodnje, laktacije i slično. 


KOLIČINE OTPADA 


Uvid u postojeće stanje gospodarenja otpadom te u postojeće i buduće količine, kao i sastav 
otpada, uvijek je potreban radi izrade prijedloga rješenja u sklopu cjelovitog sustava gospo- 
darenja otpadom te preciznog definiranja takvoga komunalnog otpada, od mjesta njegova 
nastanka do mjesta konačnog zbrinjavanja. Osnova za definiranje tijeka komunalnog otpada 
i izradu bilanci je poznavanje njegovih količina od najmanje organizacijske razine do najviše 
zbog dugogodišnjeg zanemarivanja praćenja stanja na području gospodarenja otpadom, pa 
tako među ostalim, i praćenja kretanja njegovih količina. 


Količine otpada variraju i u zemljama Europske unije, tako, na primjer, Danska prednjači s uku- 
pno 800 kilograma po osobi godišnje, Irska, Cipar i Luksemburg proizvode 700 kg po osobi. 
Manje od 400 kilograma po stanovniku proizvodi se u zemljama istočne i jugoistočne Europe; 
Češkoj, Poljskoj, Latviji, Slovačkoj, Estoniji, Litvi i Rumunjskoj. 


Razlike u količinama otpada pojedinog grada ili države u nerazvijenijim krajevima Europe mo- 
guće je opravdati nepostojanjem standardiziranih načina obrade podataka i preračunavanjem 
specifične gustoće otpada!', jer na loše opremljenim odlagalištima ne postoje vage za mjerenje 
težine otpada koji se odlaže. 


Prema dostupnim podacima i trendovima porasta količine otpada po glavi stanovnika u ze- 
mljama Europske unije i zemljama istočne i jugoistočne Europe, vjerojatno je da je točna pro- 
cjena specifične dnevne težine otpada koju jedan stanovnik proizvede, iznesenih u Planovima 
gospodarenja otpadom. Prema dostupnim podatcima“, Republika Hrvatska proizvodi relativno 
male količine otpada godišnje u odnosu na ostatak Europe, uzimajući u obzir gustoću naselje- 
nosti, obuhvaćenost organiziranog prikupljanja, bruto nacionalni dohodak i količinu ilegalno 
odloženog otpada. 


U Srbiji se sakuplja samo 60% komunalnog otpada. Miješani komunalni otpad odlaže se na 
deponije, od kojih je 164 registriranih deponija, te preko četiri tisuće divljih odlagališta. Posto- 
jeće deponije su većino ne sanitarne, bez mogućnosti filtriranja procjednih voda što ugrožava 
kvalitetu podzemnih voda, životnog prostora i zdravlje ljudi. 


"Masa otpada po jedinici prostora, ukupna odložena količina otpada rijetko je definirana u tonama, a mnogo češće 
u kubičnim metrima. Radi jednoobraznosti, pri pretvaranju iz jedne u drugu mjernu jedinicu, koristi se pretvorbeni 


faktor 1 tona = 1,5 m?, što odgovara gustoći otpada na odlagalištu od 666 kg/m?. 


2 EUROSTAT - municipal waste generated. (http://epp.eurostat.ec.europa.eu/portal/page?_ 
pageid=1996,39140985&_dad=portal&_schema=PORTAL&screen=detailref&language=en&product=Yearlies_ 


new_environment_energy&root=Yearlies_new_environment_energy/H/H1/H12/en051) 

Dok se u Europskoj uniji u prosjeku reciklira 40% komunalnog otpada, u Srbiji je to samo 4%. 
Srbija je nakon mišljenja Europske komisije o stanju spremnosti Srbije za pristupanje Europskoj 
uniji 1. ožujka 2012. god. dobila status kandidata, te se očekuje i otvaranje pregovora za pristu- 
panje. 


U području zaštite okoliša Srbija se posvetila stvaranju uvjeta za ispunjenje svih obveza za 
članstvo u Europskoj uniji, a to podrazumijeva rad na aproksimaciji i implementaciji pravnih 
stečevina Europske unije. 


U tom smislu, i lokalna samouprava je preuzela obvezu provođenja i primjene paketa propisa iz 
područja zaštite okoliša, pa i područja upravljanja otpadom gdje se nalaze komunalne usluge. 
S obzirom na znatna sredstva koja su potrebna za potpuno provođenje propisa iz područja ot- 
pada kao što su: Okvirna direktiva za otpada (2008/98/E7), Direktiva o odlagalištima (1999/31/ 
EZ), Direktiva o ambalaži i ambalažnom otpadu (94/62/E7) očekuje se da će Srbija za njihovu 
potpunu primjenu tražiti prijelazni period u okviru procesa pregovora o pristupanju. 


Okvirna direktiva za otpad sadrži ambiciozne ciljeve za recikliranje otpada koji iznose 50% za 
komunalni otpad i 70% za građevinski otpad do 2020. god. 

Odvojeno sakupljanje, najkasnije do 31.12.2015. god. mora se osigurati za slijedeće vrste otpa- 
da: papir, metal plastika,staklo, elektronički i elektronski otpad, otpadna vozila, otpadne gume, 
građevinski otpad, medicinski otpad i biootpad. 


Direktiva o odlagalištima ističe da se otpad ne može odlagati a da prethodno nije obrađen. 
Drugi važan zahtjev ove direktive odnosi se na progresivno smanjenje količine biorazgradivog 
komunalnog otpada koji smije da se odlaže na odlagalište na 65%, odnosno 50% i 35% ukupne 
količine (po težini) u odnosu na količine u 1995. god., a u skladu s dinamikom koja kaže da je 
krajnji rok za to 2016. (odnosno 2020. god.)godina. 


Srbija je među ključnim ciljevima svoje Nacionalne strategije upravljanja otpadom odredila cilj 
za uspostavljanje potpuno usklađenih odlagališta komunalnog otpada za više od 90% stanov- 
ništva do 2020. godine kao i smanjenje biorazgradivog otpada koji se odlaže na odlagalištu u 
skladu sa ciljevima Direktive o odlagalištima do 2026. godine. 


Zakon o upravljanju otpadom i Zakon o ambalažnom otpadu, i podzakonski akti proizašli iz njih, 
predviđaju postupne ciljeve i rokove za smanjenje biorazgradivog otpada na odlagališima: 


2012.-2016. - smanjenje za 25%; 
2017.-2019. - smanjenje za 50%; 
2020.-2026. - smanjenje za 65%. 


Postizanje usklađenosti sa Direktivom o ambalažnom otpadu biti će prilično teško s obzirom na 
široko prisutan ambalažni otpad za koji se Zahtjeva primjena hijerarhije otpada kroz uvođenje 
ponovne upotrebe u cilju smanjenja i to između 55 i 80% ambalažnog otpada po težini. 


Recikliranjem se očekuje da će se količine odloženog otpada smanjiti do: 
60% za staklo, papir i daske; 
50% za metal; 
22,5% za plastiku; 
15% za drvo. 


Nacionalnom strategijom upravljanja otpadom predviđeno je da se oviciljevi postignu do 2025. 
godine. 


Postizanje predviđenih ciljeva iziskuju izuzetne napore svih struktura društva pa tako i komu- 
nalnih tvrtki i stanovnika Srbije. 

U skladu sa Zakonom o upravljanju otpadom, lokalne samouprave su nadležne za pripremu 
lokalnih planova za upravljanje otpadom, određivanje lokacije transfer stanica i mobilnih jedi- 
nica, rukovanje sa kabastim otpadom recikliranje otpada, izdavanje dozvola za slična postroje- 
nja, podnošenje izvještaja Agenciji Za zaštitu životne sredine, financiranje upravljanja otpadom 
i rukovanje ,divljim deponijama". 


Lokalne samouprave su te koje direktno upravljaju otpadom preko svojih komunalnih tvrtki. 
Funkcioniranje ovih tvrtki je u velikoj mjeri neefikasno i podložno politici cijena koje diktiraju 
same općine (osnivači), bez odraza stvarnih troškova za kvalitetu pružene usluge. 


Komunalne tvrtke moraju proći kroz značajnu reformu kako bi postigle veću efikasnost i funk- 
cionalnost, kako bi se približile uspostavljenim standardima u Europskoj uniji. Postavlja se pi- 
tanje financijske podrške za tu reformu, kao ključno za postizanje kvaliteta usluga i Zaštite 
životne sredine po ugledu na Europsku uniju. 

Bitno je napomenuti da se područje upravljanja otpadom u EU smatra ,uslugom od općeg eko- 
nomskog interesa“ i kao takvo podliježe EU pravilima vezanim za državne subvencije, javne 
nabavke i unutrašnje tržište EU. 

ODVOJENO PRIKUPLJANJE i MATERIJALNA 
OPORABA TI. RECIKLIRANJE 


Recikliranje je izdvajanje materijala iz otpada i njegovo ponovno materijalno korištenje. Uklju- 
čuje sakupljanje, izdvajanje, preradu i izradu novih proizvoda iz iskorištenih stvari ili materijala. 
lako materijali kao što su papir i nepovratna staklena ambalaža, odnosno slomljeno staklo, 
nisu prihvatljivi Za izravno ponovno korištenje, ove materijale je moguće ponovno iskoristi- 
ti postupcima kompostiranja odnosno recikliranja. Stoga su kompostiranje i recikliranje veo- 
ma važni postupci u gospodarenju otpadom. Naravno, ovaj korak ne može zamijeniti prva dva 
(prevenciju i ponovnu upotrebu) te uz to treba osigurati da poticaji za recikliranje ne djeluju 
negativno na prevenciju stvaranja otpada i njegovu ponovnu uporabu. Pažnju treba obratiti 
na to da se neki materijali ne mogu efektno reciklirati, odnosno ne mogu se reciklirati u materi- 
jale iste kvalitete npr. recikliranje automobilskih guma, ali ise mogu koristiti za nešto drugo kao 
što je, primjerice, slučaj s granulatima za dječja igrališta od starih guma. Prerada materijala u 
materijale niže vrijednosti, odnosno kada se od materijala ne dobiva novi proizvod iste kvalite- 
te, naziva se niža materijalna oporaba? (engl. downcycling). 

Novije studije iz Sjedinjenih Američkih Država dokazale su kako 90% posto stanovništva sma- 
tra kako je recikliranje jako važno za zaštitu okoliša. Većina ispitanih ne reciklira jer nisu upo- 
znati s lokalnim programima za odvojeno prikupljanje. Isto tako svi se oni slažu da bi reciklirali 
ako bi za to bili prikladno nagrađeni ili subvencionirani te ako bi se osigurao redoviti odvoz 
reciklanata“. 

Slične studije provedene su i u svim zemljama Europe i donose uglavnom slične zaključke — 
reciklaža je moguća samo ako je građanima pružen sustav prikupljanja odvojeno prikupljenog 
otpada. U pravilu to znači da građani odvajaju one vrste materijala za koje postoje kontejneri 
za odvojeno prikupljanje. 


3 MAutorov slobodni prijevod, William McDonough and Michael Braungart “Cradle to Cradle: Remaking the Way 
We Make Things", 2002. 
“ Christof Delatter, ibid. 

OPĆENITO O KOMPOSTIRANJU 


Kompostiranje je prirodan proces razgradnje biomase i događa se svuda oko nas. Kompostira- 
njem smanjujemo količinu otpada za odvozi odlaganje, akompostom vraćamo hranjive tvari tlu 
iz kojeg su potekle, gdje će se postupno pretvoriti u humus - plodno tlo. 

Kvalitetan komposthrani biljke, osigurava prozračnosttla, zadržava vodu, stvara uvjete za život 
organizama u tlu, pogoduje rastu biljaka. 

Kompostirati se može u vlastitom vrtu ili dvorištu (samostalno), na pogodnim lokacijama u naselji- 
ma (zajedničko kompostiranje) i na velikim kompostanama (centralno kompostiranje) uz prethodno 
odvojeno prikupljanje biootpada u posebne spremnike i odvoz na lokaciju kompostane. 
Kompostište treba biti smješteno u dijelu vrta koji se nalazi u polusjeni, najbolje ispod nekog 
drveta jer će krošnja štititi vaš kompost od prevelikog isušivanja u vrijeme vrućina, i prevelikog 
vlaženja u kišnom razdoblju. Ukoliko nemate takvo mjesto u vrtu, kompostnu hrpu možete po- 
kriri tkaninom koja je propusna za zrak a nepropusna za vodu. Na mjestu koje ste odabrali za 
kompostište ne smije se skupljati voda, dakle ne smije biti u najnižem dijelu vrta ili dvorišta. 
Prikupljeni ostaci biljaka nisu smeće, već su visokovrijedna sirovina za proizvodnju komposta. 
Kompostiranjem uspostavljamo prirodni kružni tok tvari u prirodi. 

Naravno, ne valja zaboraviti činjenicu kako je kvaliteta komposta apsolutno ovisna o kvaliteti 
sastava tvari koju ćemo kompostirati. Tako na primjer ne smijemo samostalno kompostirati or- 
gansku materiju koja primjerice sadrži previše željeza jer na taj način možemo postići suprotan 
efekt i dodatno zakiseljavanje tla. Kompostiranje je definitivno važna i neophodna metoda gos- 
podarenja otpadom i može se direktno povezati sa svim problemima moderne poljoprivrede. 


ZAŠTO KOMPOSTIRATI ODNOSNO GOSPODARITI 
ORGANSKIM OTPADOM? 


Više od trećine ukupnog otpada koji nastaje u domaćinstvima je organski ili biootpad. Čovjek 
jeu slučaju gospodarenja ovakvom vrstom otpada također stvorio određene anomalije koje 
utječu na Zemljin kapacitet očuvanja prirodnog balansa. Možda to ne zvuči šokantno no uz- 
mimo na primjer samo grad Zagreb u Hrvatskoj. Manje od milijun ljudi godišnje proizvede ot- 


"ns 


prilike 300.000 tona "nečega" što se nikada neće vratiti u prirodne kružne tokove. Naravno, 


Slika 2. Kružni tok tvari 


( Mali priručnik o kompostiranju, Centar za kompost) 

ovdje pričamo o otpadu. Ako uzmemo u obzir da je od tih 300.000 tona ,75% organskog otpada, 
dolazimo do zaključka kako godišnje grad Zagreb Zemlju izbacuje iz balansa za 225.000 tona 
organske materije i /5.000 tona drugih materijala. Izgubljena organska materija direktno osi- 
romašuje zemlju, degradira poljoprivredna tla, siječe šume, crpi nagomilane naslage ugljika 
(nafte, plina...), kreira socijalnu neravnopravnost u zemljama odakle ti proizvodi dolaze, potiče 
klimatske promjene i slično. 

Kada govorimo o kompostiranju, klasičan način kompostiranja je sve rjeđi i uglavnom se provo- 
di u domaćinstvima. U većim gradovima kompostiranje zamjenjuju razne metode zbrinjavanja 
organskog otpada i to ponajviše njegova anaerobna razgradnja uz dobivanje bio-plina. U Eu- 
ropskoj uniji, prema EUROSTATU (2009.) najveće količine otpada kompostiraju se u Austriji koja 
kompostira 40% svog otpada. Ponajviše zahvaljujući poduzetnom sjeveru, Italija kompostira 
32%, Nizozemska 28%, Španjolska i Belgija 24% i tako dalje. 


U ekološkom učinku kompostiranja se malo raspravljalo u prošlosti i uglavnom se organski ot- 
pad nije posebno prikupljao od građana. Europska unija je 2011. godine provela javnu raspravu 
o potrebi uvođenja takozvane Direktive o biootpadu', zaključci rasprave još uvijek nisu rezulti- 
rali direktivom. Glavni Zagovarači ovakve direktive dolaze iz južnijih dijelova Europe i to Fran- 
cuske, Portugala i Španjolske pošto se u tim zemljama najviše osjećaju posljedice degradacije 
tla i erozije*. Prema Znaoru (1996.) erozija je gubitak površinskog humusnog sloja tla uslijed 
djelovanja vjetra i oborina. Računa se da na većini polja konvencionalne poljoprivrede, za svaku 
proizvedenu tonu žitarica, erozijom gubimo još najmanje 2 tone tla,? Jedan od načina da se ze- 
mlja očuva jeste razumijevanje učinka humusa u tlu. Humusa u europskim tlima ima sve manje 
i manje, pa su gotovo sva tla podložna negativnim posljedicama uzrokovanih poljoprivredom. 
Humus prvenstveno održava strukturu tla i zadržava vodu u tlu. Tlo sa preniskim sadržajem 
humusa dakle ne zadržava vodu, a samim time poljoprivredna proizvodnja ne daje optimal- 
ne rezultate bez navodnjavanja. Tlo bez humusa pretvara se zapravo u pustinju, gdje više ne 
postoji komponenta koja povezuje čestice minerala, gline, pijeska i slično. Humus - tvar koja 
nije u potpunosti lišena organske materije (dakle još uvijek sadrži određene količine ugljika), je 
izuzetno važan faktor očuvanja bioraznolikosti podzemnih organizama. To znači da je tlo siro- 
mašna humusom i siromašna zemljišnim organizmima. Zemlja koja je siromašna humusom je 
teško obradiva i izuzetno se velike količine fosilnih goriva troše na savladavanje tla koje se vrlo 
brzo suši odnosno izgubi onu optimalnu vlagu. 


"  http://ec.europa.eu/environment/consultations/bio_waste_en.htm 
8  “Soilthe hidden part of the climate cycle" DG Envi, 2011 
http://ec.europa.eu/environment/soil/pdf/soilLand_climate.pdf 


* Znaor, D., (1996) Ekološka poljoprivreda, Globus, Zagreb 

Dakle, ako se sumiraju pozitivni učinci upotrebe komposta; kompost čini strukturu tla posto- 
janom, podržava rast i razvoj zemljišnim organizama, smanjuje potrebe navodnjavanja, štedi 
fosilna goriva, zadržava određeni postotak organske materije u tlu"? i zaključno, smanjuje upo- 
trebu anorganskih mineralnih gnojiva. Tehnologija kompostiranja se uvelike razlikuje ovisno 
o količini materijala koji je potrebno kompostirati. Za osobne se potrebe može kompostirati 
jednostavno u kompostnim hrpama ili raznim izvedbama kompostera. Gradovi i komunalna 
poduzeća mogu kompostirati na otvorenom u kompostnim hrpama, u zatvorenim procesima ili 
uz pomoć vertikalnih kompostnih jedinica. Prednost zatvorenih sustava je mogućnost kontrole 
procesa te uz pomoć tehnologije eliminiranje neugodnih mirisa. Ukoliko je kompostiranje loše 
vođeno tada iz kompostnih hrpa dopiru upravo ti neugodni mirisi uzrokovani anaerobnim tru- 
ljenjem (deponijski plinovi obično sadrže metan, merkaptane, amonijak i slično). U tom slučaju 
kompostiranje, ma koliko god bilo dobro po okoliš, postaje uzrok negodovanja građana zbog 
narušavanja kvalitete zraka. Drugim riječima, kompostna hrpa vrlo lako može postati neka vr- 
sta odlagališta. 


BIORAZGRADIVI OTPAD | ENERGIJA 
(ZA ONE KOJI ŽELE ZNATI VIŠE) 


Organski otpad sadrži velike količine energije i svojim raspadanjem, razgradnjom ili spaljiva- 
njem ispušta energiju i ugljični dioksid. Energija upotrebljiva za današnju civilizaciju se iz bio- 
loški razgradivog otpada može dobiti na više načina: dobivanjem bio-etanola, bio plina ili spa- 
ljivanjem. Spaljivanje samog biootpada je okolišno gledano najštetniji način dobivanja energije 
iz biootpada jer se cjelokupne količine ugljika nepovratno pretvaraju u CO2Ž i šalju u atmosferu, 
pepeo se rijetko može upotrebljavati kao gnojivo na poljoprivrednim površinama. Optimalna 
metoda zbrinjavanja većih količina organskog otpada je njegova anaerobna razgradnja. Anae- 
robna digestija je proces u kojem se bez prisutnosti zraka tj. kisika, a posredstvom bakterija 
anaerobnog kiselog vrenja uz dovođenje topline i kontrolu pH vrijednosti supstrata dobiva plin 
metan (CH4) u udjelu i do 85%. Ostali plinovi koji nastaju u procesu manjim dijelom su ugljični 
dioksid (CO2), sumporovodik (H25), vodena para i još neki. Nastali plin metan se čisti od primje- 
sai vlage te koristi kao gorivo za pokretanje motora s unutarnjim izgaranjem ili plinskih turbina 
spojenih na generator izmjenične struje radi dobivanja električne energije. Ovakav postupak 
obrade biootpada je koristan pošto daje energiju, a digestat koji ostaje nakon njegove razgrad- 
nje je još prosušuje i koristi u poljoprivredi. 


"Eng. Carbon sequestration 

Problemi vezani uz dobivanje energije iz biootpada povezani su uvelike sa dobivanjem energije 
iz biomase općenito. Opće je poznato kako je ljudska rasa inventivna kada god to politike neke 
zemlje dopuštaju pa tehnologiju koja je rezervirana za otpad koriste i za neke druge - moralno 
nedopustive prakse. Pod time prvenstveno mislimo na korištenje obradivih površina za proi- 
zvodnju biomase za proizvodnju energije. Pod cijenu smanjenja proizvodnje hrane za ljude ili 
stoku, određene kompanije će zbog zarade sijati kulture koje se koriste direktno u procesima 
za proizvodnju energije. Primjerice kukuruz za bioetanoli plin, uljanu repicu za biodizeli šume 
za spaljivanje u kogeneracijskim postrojenjima. Ovakva praksa ne doprinosi rješenju klimatskih 
promjena, a Značajno doprinosi poskupljenju hrane svuda u svijetu. Velik trend ovakvih aktiv- 
nosti počeo je zahvaćati i naša područja te treba obratiti pozornost na ovakve projekte u bu- 
dućnosti. Energija iz biomase je poželjna, ali samo iz procesa anaerobne digestije pod uvjetom 
da se radi o otpadnoj biomasi (stajski gnoj, ostatci hrane, ostatci iz poljoprivredne proizvodnje 
i slično) i pod uvjetom da se ostatci mogu i dalje koristiti u poljoprivredi i slično. Spaljivanje or- 
ganskog otpada iz kućanstva nema nikakvog ekonomskog niti okolišnog smisla zbog visokog 
sadržaja vlage u takvoj vrsti otpada. 


KUĆNO KOMPOSTIRANJE 


Kompostirati se može sav biljni otpad iz kuhinje, vrta, voćnjaka i travnjaka. Kvalitetan kompost 
ćemo dobiti ako dobro izmiješamo što više različitog i usitnjenog biljnog materijala. 
Odabir biootpada - što treba a što ne odlagati u komposter 

















DA 

Ostaci kruha Bogato dušikom 
Ljuske od jaja Bogato dušikom 
Talog od kave i čaja Bogato dušikom 
Kore od voća i povrća Bogato dušikom 
Listovi salate, kelja... Bogato dušikom 
Vrtni i zeleni otpad: 

Zemlja iz posuda za cvijeće Neutralno 
Lišće Bogato ugljikom 





Trava - dušik, živica ovisno 


Otkosi trave i živice ž Raka 2 
o omjeru lišća i grančica 


Korov uvelo cvijeće Bogato ugljikom 
Opalo voće Bogato dušikom 
Ostatke povrća Bogato dušikom 


Osim toga u kompost možemo umiješati: 





papirnate kutije za jaja Bogato ugljikom 





Neutralno - idealno za kompostne 


kamenu prašinu hrpe sa manjom pH vrijednošću 














Piljevinu Bogato ugljikom 
koru od drveta Bogato ugljikom 
manje količine papira (salvete i ubrusi) Bogato ugljikom 
Ostatci od orezivanja voćki i vinograda Bogato ugljikom 


Idealni omjer materijala za kompostiranje je korištenje svih materijala u omjeru 50% biootpada 
bogatog ugljikom i 50% biootpada bogatog dušikom. 

U kompost ne stavljati: 

* Kuhani tekući ostaci hrane 

. Ostacimesa iribe 

* Kosti, koža 

* Mlijeko i mliječni proizvodi 

+ novinski papir i časopise u boji 

* plastiku, metal, staklo 

+ lijekove 

* vrećice iz usisavača za prašinu 
papirnate pelene 


KAKO KOMPOSTIRATI? 


1. Biljne ostatke usitniti na dužinu palca, 


* pepelod ugljena 

+ izmet pasa i mačaka 

* osjemenjeni korov 

* jako bolesne biljke 

+ lišće oraha 

* drvokoje je bilo bojano ili lakirano 
* biootpad koji je bio u dodiru s 


naftom,benzinom uljanim i zaštitnim 
bojama i pesticidima 


2. pomiješati meki, mokri kuhinjski otpad sa suhim, drvenastim otpadom iz vrta, travom, lišćem... 


3. održavati vlažnim (poput iscijeđene spužve), 


4. zaštititi od sunca i oborina, povremeno preokretati kako bi se omogućio dotok zraka 

Pravilo broj 1. - Biljne ostatke usitniti na dužinu palca 


Sav otpad treba usitniti na dužinu ne veću od 5 cm (dužina placa), a zeleni biljni materijal treba 
povenuti prije stavljanja u kompostnu hrpu. 


Materijal koji Želimo kompostirati treba biti usitnjen, kako bi mikroorganizmi, gljivice i poželjne 
bakterije imali olakšan pristup ugljiku koji trebaju preraditi. Na taj način ti razlagači brže dolaze 
do ,hrane“ i sam postupak kompostiranja traje kraće. Organizacija kompostiranja se u pravilu 
dešava i na vrtu i u samom kućanstvu; veće komade voća i povrća koji su korišteni u kuhinji 
poželjno je nasjeckati već u domaćinstvu dok ostatke iz vrta možemo usitniti neposredno prije 
dodavanja u kompostere. 


Ovisno o tome koliko često možemo pristupati samom komposteru, ostatke iz kuhinje priku- 
pljamo u plastičnu posudu s poklopcem (ukoliko rjeđe pristupamo) ili u standardne lonce uko- 
liko materijal u kompostere dodajemo svakodnevno. Jedini razlog odabira između otvorene ili 
zatvorene posude jest mogućnost pojavljivanja neugodnih mirisa ili vinskih mušica koje se sa- 
kupljaju na voću koje vrlo brzo krene fermentirati. Biljne ostatke iz vrta odlažemo na hrpu u 
blizini mjesta gdje će biti postavljen komposter, a pokošenu travu potrebno je raširiti u tankom 
sloju da se prosuši. Granje, drvenaste ostatke i suho lišće složiti odvojeno. 





Slika 3. Usitnjavanje biljnih ostataka(Mali priručnik o kompostiranju, Centar za kompost) 
Sav otpad treba usitniti na dužinu ne veću od 5 cm (dužina placa), a zeleni biljni materijal treba povenuti prije 
stavljanja u kompostnu hrpu. 


Razlog prosušivanja trave i ostalih izrazito mokrih biljaka i lišća leži u tome što unošenjem ma- 
terijala sa velikim sadržajem vode možemo prouzročiti sabijanjekompostne hrpe. Sabijanjem i 
velikom vlagom možemo istisnuti zrak iz hrpe te mikroorganizme potaknuti na rad u ,anaerob- 
nim“ uvjetima. Tada se materijal konzervira i teško kompostira, a iz hrpe dopiru neugodni mirisi. 

Pravilo broj 2: Pobrinuti se za dobar protok zraka 


Pravila broj 2, 3i 4 međusobno su povezana i imaju sličnu svrhu, a to je osigurati kompost- 
noj hrpi prozračnost, rastresitost i kvalitetnu hranu za mikro organizme. Kako bi se osiguralo 
prozračnost kompostnoj hrpi postoji više tehnika i metoda koje je moguće primijeniti. Jedna 
od običajnih tradicionalnih metoda je postavljanje neusitnjenih grančica na samo dno posude 
za kompostiranje, te jedan sloj grančica na samu sredinu kompostera. Na taj način zapravo 
ostavljamo djelomično prazan prostor na dnu i sredini komposter te osiguravamo kanale za 
protok kisika. Ova metoda na kraju postupka otežava prosijavanje komposta, međutim pouz- 
dano djeluje. Mikroorganizmi koji razgrađuju biootpad za svoj rad trebaju kisik, a razgradnjom 
biootpada ispuštaju ugljični dioksid COŽ i toplinu koja se vrlo brzo javlja ukomposterima, ukoli- 
ko u hrpi nedostaje kisika, zaustavlja se klasična razgradnja te se javljaju druge vrste mikroor- 
ganizama — oni koji rade u okruženju bez kisika - a tisu nam nepoželjni zbog neugodnih mirisa. 
Dodavanje kisika vrši se i preokretanjem i čestim miješanjem kompostne hrpe, a na vama je da 
odaberete za vas lakši način osiguravanja dobrog protoka zraka. 


Pravilo broj 3: pomiješati meki, mokri kuhinjski otpad sa 
suhim, drvenastim otpadom iz vrta, travom, lišćem... 


Dobro složena kompostna hrpa optimalne vlažnosti vrlo će se brzo «zagrijati» na 50-680. 
Temperaturu u kompostu podižu upravo mikroorganizmi koji biljni materijal razgrađuju. Taj po- 
stupak je između ostalog koristan jer ubrzava razgradnju, a ugibaju uzročnici bolesti, nametnici 
i sjeme korova. 


Kako smo već ranije naveli, prevelike količine vlažnog materijala poput trave mogu uzrokovati 
slijeganje komposta i stvaranje anaerobnih uvjeta. U tim uvjetima, kompostište napadaju ne- 
željeni mikroorganizmi poput anaerobnih bakterija i plijesni pa se biorazgradivi materijal Za- 
pravo ne razgrađuje već truli i uzrokuje neugodne mirise. Da bi seto spriječilo travu je potrebno 
prethodno prosušiti i dodati kompostnoj hrpi materijala bogatog celuloznim vlaknima poput 
grančica, slamu ili lišće. 
Samo lišće je izrazito bogato hranjivim tvarima i može se kompostirati bez većih problema, 
međutim potrebno je obratiti pažnju na nekoliko faktora. 
a) lišće se uvijek mora miješati sa drugim materijalima 
b) ukoliko imamo veće količine lišća, ne dodajemo ga direktno u kompostnu hrpu, već ga 
prethodno prosušujemo i postepeno dodajemo u komposter 
c) ukoliko su količine lišća prevelike za dodavanje u kompostere, da bi spriječili sljepljivanje 
i zbijanje, lišću dodajemo i čvrsti materijal (grančice) kako bismo omogućili dotok zraka, a 
idealno bi bilo prekriti hrpu sa vodonepropusnim materijalom da spriječimo prekomjerno 
vlaženje hrpe. 


18 


Lišće koje se brzo raspada: listovi voćki, brijesta, bijelog jasena, javora, lipe, bazge. 

Lišće koje se sporo raspada: listovi bukve, hrasta, kestena, oraha, četinjača, listovi pokriveni 
slojem smole. 

Lišće oraha sadrži prirodni herbicid i nije ga preporučljivo koristiti za kompostiranje. Od oraho- 
vog lišća može se napraviti zasebna kompostna hrpa. Dobiveni kompost koristiti za suzbijanje 
korova i trave. (izvor: Mali priručnik o kompostiranju, Centar za kompost, Osijek) 


Pravilo broj 4: održavati vlažnim (poput iscijeđene spužve) - 
zaštititi od sunca i oborina 


Bez obzira na doba godine, kompostna hrpa mora biti optimalne vlažnosti i dobro prozračena. 


To ćemo provjeriti ako materijal stisnemo u šaci, s time da iz stisnute šake ne smije curiti voda, 
a kad otpusti stisak, materijal treba zadržati oblik zadobiven stiskom i ne smije šuškati. 


Suho Optimalno Suviše mokro 





Slika 4. Test vlažnosti (Mali priručnik o kompostiranju, Centar za kompost) 

KOMPOSTIRANJE TRAVE I LIŠĆA 


Svježe pokošena trava predstavlja vrlo važan materijal bogat hranjivim tvarima, a siromašan 
strukturnim elementima, tj. nema potpornih drvenih vlakana. U kompostu koji sadrži samo po- 
košenu travu, tjekom kompostiranja dolazi do enormnog procesa razgradnje: kompost se jako 
zagrijava, sadrži veliku količinu vlage, i zbog nedostatka strukturnih vlakana brzo se slijepi, pa 
postoji opasnost da se uguši i počne trunuti. 

Posušena trava lakše se kompostira. Da bi se spriječilo sljepljivanje, treba joj dodati čvrstog 
drvenastog materijala kao što su isjeckane grančice, slama ili lišće. Svježi travnati kompost 
vrlo je reaktivan i zahtijeva nešto više pažnje. Kompostirana pokošena trava već nakon kratkog 
vremena daje vrlo rahlo kompostno tlo bogato hranjivim tvarima. 


Kako smanjiti količinu trave: 


- travnjak zasijati specijanom mješavinom tzv. livadskih trava, koje ne treba često kositi te, 
tako smanjiti količinu otkosa, 

- kod kraćih vremenskih razmaka između pojedinih košnji, pokošena trava može se ostaviti 
na travnjaku. Za nekoliko dana ona će se raspasti i unaprijediti vitalnost travnate površine, 

- pokošena trava je veoma važna u prehrani malih životinja. Možda se u vašem susjedstvu 
nalazi netko kome je potrebna trava ili sijeno za prehranu domaćih životinja. 


Sloj jesenskog lišća ispod grmlja bogat je hranjivim tvarima, a pruža tlu i njegovim stanovnici- 
ma zaštitu od zime. Mnoga živa bića koja svoje stanište nalaze u tlu navikla su na takav izvor 
hrane koji im ujedno pruža i zaštitu od hladnoće. Lišće se može kompostirati bez većih proble- 
ma, a izvrstan je kompost za uzgoj cvjeća: 


- male količine lišća pomiješaju se s preostalim vrtnim i kuhinjskim otpadom i smjesa 
se kompostira, 

- veće količine lišća mogu se odlagati na neko mjesto gdje se mogu osušiti i tijekom godine 
može ga se stalno dodavati vlažnom kuhinjskom otpadu ili pokošenoj travi, 

- gomile sačinjene od samog lišća kompostiraju se najbrže ako je lišće još malo vlažno i 
narezano na sitnije komade. Da ne bi došlo do zbijanja, treba mu dodati do 20% čvrstog 
materijala, 

- slobodnostojeće kompostne gomile lišća najbolje je prekriti kompostnim pokrovom, 
tzv. Toptex-om, jer se mokro lišće brzo oblikuje u grumenje, otežava daljnu pretvorbu 
komposta i počinje trunuti. 

Lišće koje se brzo raspada: listovi voćki, brijesta, bijelog jasena, javora, lipe, bazge. 

Lišće koje se sporo raspada: listovi bukve, hrasta, kestena, oraha, četinjaća, listovi pokriveni 
slojem smole. 

Lišće oraha sadrži prirodni herbicid i nije ga preporučljivo koristiti za kompostiranje. Od ora- 
hovog lišća može se napraviti zasebna kompostna hrpa. Dobiveni kompost koristiti za suz- 
bijanje korova i trave. 


KOMPOSTIRANJE TIJEKOM ZIME 


Kompostirati se može i treba nastaviti i u Zimskom razdoblju: 

- baciti Zelene ostatke voća i povrća u kantu za smeće samo zato što je temperatura niska 
bilo bi greška, posebice ako smo već započeli kompostiranje, 

- kako bismo i zimi mogli pravilno slagati kompostnu hrpu potrebno je u jesen napraviti 
rezervu suhog usitnjeog drveta, suhog lišća, što će se koristiti za miješanje mekim 
ostacima voća i povrća iz kuhinje, 

- procesi u kompostnoj hrpi teku dosta sporije zimi. Mikroorganizmi (bakterije i gljivice) 
svojom aktivnošću stvaraju toplinu, tako da se i pri vanjskim temperaturama ispod nule, u 
kompostnoj hrpi može zabilježiti temperatura od 40-500. Tek pri dužem razdoblju niskih 
temperatura privremeno prestaju procesi razgradnje u kompostu, 

- procesi razgradnje ponovo će započeti čim prođu niske temperature i vanjska temperatura 
poraste iznad nule. «Pomagači» u kompostu, razne bube, stonoge i ostali «razgrađivači», 
također miruju tjekom zime, akompostne gliste se povuku u sredinu kompostne hrpe 
ili dublje u Zemlju,početkom proljeća i radova u vrtu ponovo će oživjeti i bogat život u 
kompostnoj hrpi, te nastaviti proces započet u jesen. 


Savjet: ako već kompostirate i imate malo starog, zrelog komposta, dobro ga je dodati u novu 


hrpu, kako bi proces razgradnje prije započeo. Krupnije ostatke kod prosijavanja komposta ta- 
kođer je dobro umiješati u svježu hrpu, to je tzv. cijepljenje. 

FAZE KOMPOSTIRANJA 


1. Faza razgradnje - mješavina materijala uz dovoljno vlage i kisika predstavlja idealan 
medij za bakterije i kvasce koji su pioniri u procesu razgradnje organskog materijala. 
Svojim metabolizmom oni razgrađuju organske tvari pri čemu nastaje toplina koja se može 
uočiti mjerenjem. Ovo povišenje temperature ne mogu preživjeti sjemenke korova i razni 
patogeni mikroorganizmi. 

2. Faza prerade - nakon prvog razdoblja vrlo visokih temperatura pojavljuju se i prve gljivice. 
Tijekom tog razdoblja broj mikroorganizama jako brzo raste. Za njihov razvoj je potrebna 
voda i kisik i Zato je važno prebacivati hrpu i provjeravati vlagu. Temperatura lagano opada 
približavajući se vrijednosti temperature okoline. 

3. Faza izgradnje - ovdje se prvo pojavljuju protozoe koje se hrane bakterijama i gljivicama, 

a nakon njih i prvi višestanični organizmi kao što su stonoge, gliste, skočibube i druge koje 
usitnjavaju i miješaju materijal. U ovoj fazi se u početku oblikuje svježi kompost, a kasnije 
kompostne gliste oblikuju tzv. kompostne grudice koje čine osnovu za stvaranje zdravog 
komposta. Na kraju ove faze dobijemo svježi kompost spreman za prihranu. 


TEMPERATURA KOMPOSTA 


Tijekom faze razgradnje, temperatura u središtu komposta može doseći i više od 60%, što 
pogoduje uništenju klica — uzročnika biljnih bolesti, i sjemenki korova. U vanjskim područjima 
komposta temperatura je samo nešto viša od temperature okoline. Najviše vrijednosti postižu 
se, ovisno o postojećim vanjskim uvjetima, nakon 3-5 dana razdoblja raspadanja. Obično se 
sloj zrelog komposta debljine 10 cm poslaže na svježe naneseni kompost, kako bi se sav svježi 
materijal zagrijao. Za vrijeme ove faze razgradnje, proces preobrazbe uglavnom uzrokuju bak- 
terije, aktinomicete i gljivice. Ukoliko se temperatura u fazi transformacije spusti, pojavljuju se 
druge vrste bakterija i gljivica koje uzrokuju daljnju preobrazbu otpada. Na taj će načinkompost 
biti oslobođen sjemenki korova i dijelova biljaka koje bi mogle potjerati izdanke. Higijenizacija 
kompostne mase postiže se temperaturom, a svakim miješanjem komposta postiže se ponovni 
porast temperature. U vrijeme faze raspadanja (uz temperaturu od najmanje 60%C) kompostnu 
gomilu potrebno je barem u tri navrata promiješati, kako bi temperaturnom higijenizacijom bio 
obuhvaćen kompletan materijal koji kompostiramo. 

Vrste kompostera 


Postoje različite vrste kompostera:plastični, drveni, pleteni, žičani ikompostna hrpa. 


Slika 6. Drveni koposter 





Slika 7. Žičani komposter Slika 6. Kompostna hrpa 

MOGUĆE NEGATIVNE POJAVE TIJEKOM KOMPOSTIRANJA 


STANJE 


Kompost je suh, izostaje 
fermentacija, pojavljuje se siva 
pljesnivost. 


Kompost je suviše mokar, 
nedostaje kisik, osjeća se miris 
truljenja, boja je smeđe-crna. 


Nepotpuna fermentacija 
(mjestimično suho, životinjice 
skupljene na jednom mjestu). 


Neugodan miris (nedostaje kisik, 
mjestimično vrlo mokro) 


Naizmjenično mokri-suhi dijelovi, 
pljesnivo i bez fermenatcije. 


UZROK 


Uslijed samozagrijavanja 
komposta ili pri vrlo suhom 
vremenu, isparila je voda i 
povećala se koncentracija soli u 
kompostu. Mikroorganizmi su 
zaustavili svoju aktivnost. 


Dulje kišno razdoblje na 
nepokrivenom kompostu, suviše 
mekog, mokrog materijala (svježa 
trava, kuhinjski ostaci), premalo 
drvenastog materijala 


Suviše suhog drvenastog 
materijala 


Velik udio svježeg, mokrog, 
materijala bogatog dušikom. 


Kompost nije dobro izmiješan kod 
formiranja hrpe i nije dobro 
održavan. 


PRVA POMOĆ 


Rastresti, nakvasiti, dodati 
svježeg materijala (kuhinjski 
ostaci, usitnjena trava i korov). 
Ponovo formirati hrpu. Pokriti 
lišćem, suhom travom ili zemljom. 


Rastresti, dodati suhog, tvrdog 
materijala (sjeckano drvo, suho 
lišće, slama) i malo suhog, zrelog 
komposta ili ostataka kod 
prosijavanja. 


Rastresti, dodati svježe trave i 
kuhinjskih ostataka, dobro 
izmiješati i ponovno formirati 
hrpu. 


Rastresti, prozračiti vilama, dodati 
suhog materijala (ostatak kod 
prosijavanja), dobro izmiješati, 
formirati gomilu. 


Redovito kontrolirati stanje 
kompostne gomile. Kod 
dodavanja svježeg materijala 
uvijek dobro izmiješati mokre 
kuhinjske ostatke sa suhim 
drvenastim materijalom i lišćem. 


PROSIJAVANJE KOMPOSTA 


Nakon 6 mjeseci mogu se očekivati prve količine svježeg komposta. U njemu se nalazi još do- 
sta neraspadnutih dijelova, te ga je potrebno prosijati, prvo kroz krupno sito, a potom kroz sito 
manjih otvora. Prosijani svježi kompost može se koristiti u vrtu za prihranu proljetnih usjeva. 
Svježi kompost (nakon 10-12 mjeseci od početka kompostiranja) prosijava se također kroz sito i 
koristi se u vrtu i za prihranu sobnog cvijeća. Za proizvodnju rasade i sadnju sobnog cvijeća po- 
trebno je napraviti substrat od jednakih dijelova zrelog komposta, vrtne zemlje i pijeska. Ostaci 
od prosijavanja koriste se kao dodatak svježem biootpadu kod formiranja nove kompostne 
hrpe (Mali priručnik o kompostiranju, Centar za kompost). 

TEST ZRELOSTI KOMPOSTA 


Jednostavan test kojim možemo ustanoviti je li naš kompost spreman za korištenje je tzv. kre- 
se test. U nedostatku sjemena krese, može se koristiti i sjeme salate. Postupak je sljedeći: plit- 
ka posuda napuni se kompostom, u koji se posije brzo klijajuće sjeme - krese ili salate. Sjeme 
se prekrije slojem komposta (2-3 mm) i nakvasi vodom. Nicanje bi trebalo uslijediti nakon 2-3 
dana. Nakon 10-ak dana biljčice bi trebale biti Zelene, snažne i uspravne, a korijen bijele boje i 
dobro razvijen. 

Ukoliko sjeme nije isklijalo, ili su biljke koje su niknule blijedozelene, žute ili smeđe boje ili ne- 
pravilnog rasta, a korijen nerazvijen i smeđe boje, kompost još nije dovoljno odležao, te treba 
još neko vrijeme mirovati, kako bi se završili svi biokemijski procesi. 





Slika 9. Zreli kompost 


VRSTA POTREBA ZA KOMPOSTAU 1m2 
HRANIVIMA 
Grah, grašak, bob, Vrto mala do mala Do11! 
salata, cikorija 
Luk, mrkva, cikla, Srednja do velika 121 
rotkva, krastavac, 
keleraba, menta, 
bosiljak, ljetno cvijeće, 
trava 
Celer, češnjak, poriluk, Velika 241 
dinja, lubenica, rajčica, 
kađulja, ukrasno grmlje 
Paprika, cvjetača, Vrlo velika 461 
kupus, brokula, krumpir, 
tikve, ruže 
Količina komposta potrebna za 1 m2 vrta ovisi o: 
- trenutnom stanju vrtne zemlje, 
- kulturi koja se uzgaja, 
- hranjivoj vrijednosti komposta, što opet ovisi o materijalu od kojeg je kompost 
napravljen. 


Dakle, da bi se točno utvrdile potrebne količine komposta za pojedinu kulturu, 
potrebno je napraviti analizu komposta i zemlje, te prema svakoj kulturi, odrediti 
točnu količinu komposta. 

KADA JE KOMPOSTIRANJE GOTOVO? 


Ovisno o vrsti i količini kompostiranog materijala te uvjetima kompostiranja, u roku od šest 
mjeseci do godinu dana od biorazgradivog otpada nastao je kompost. Zreo kompost ujedna- 
čenog je izgleda; grumenast, tamnosmeđe do crne boje, miriše na šumsku zemlju. U njemu ne 
prepoznajemo više početni biomaterijal, osim ponekih teže razgradivih dijelova, poput koštica 
voća, ljuski oraha, komadića drva... 

Nezreo kompost nema tamnu boju, kiselkastog je mirisa ili miriše na gljive. U njemu se mogu 
naći ostaci lako razgradivih tvari poput lišća, ostataka povrća i s. Takavkompost mora još neko 
vrijeme odležati. Najbolje je da ga preokrenemo i ostavimo da dozrijeva.“ 


Sažetak: 


PREGLED NAJVAŽNIJIH PRAVILA ZA USPJEŠNO 
KOMPOSTIRANJE 


Materijal za kompostiranje nikad ne stavljamo u rupu u tlu jer će zbog nedostatka kisika doći 

do truljenja i neugodnog mirisa. 

* Kompost ne smještamo na kamenu, betonsku ili neku drugu nepropusnu podlogu. 
Kompostna hrpa mora biti u izravnom dodiru s tlom kako bi mikroorganizmi iz tla imali 
nesmetan pristup kompostištu. Na taj način osiguravamo također otjecanje suvišne vode i 
prozračnost hrpe. 

+. Na mjestu na kojem ćemo postaviti hrpu najprije položimo sloj krupnijeg materijala, 
npr. granja i grančica, pruća, iverja...debljine oko 20 cm. Zatim nastavimo s odlaganjem 
pripremljenog biootpada. 

+ Pokošenu travu na hrpu stavljamo u vrlo tankom sloju zbog opasnosti od truljenja. 
Prethodno je ostavimo da se prosuši. 

+ Organski otpad usitnimo i miješamo, a svaki odloženi sloj možemo posuti vrtnom zemljom 
ili gotovim kompostom. To će pospješiti procese razgradnje kompostnog materijala. 

* Otpatke koji bi mogli privući životinje ne stavljamo na kompost :meso, kosti, ostatke 
kuhanih jela... 

+ Mikroorganizmima je potrebna vlaga. Kompost održavamo umjereno vlažnim. 

+ Previše vlage je štetno. U takvim uvjetima mikroorganizmima nedostaje kisika i oni ugibaju. 

* Kompostnu hrpu pokrijemo. Tako podržavamo zagrijavanje i sprečavamo gubitak vlage ili 
pak pretjerano vlaženje u zimskom razdoblju. 

+ Komopostnu hrpu povremeno rastresemo ili preokrenemo.1? 


" http://www.lerotic.de/eko/kompost.htm 
5 http://www.lerotic.de/eko/kompost.htm 

PRIMJENA KOMPOSTA 


Zreo kompost poboljšava strukturu i mikrobiološku aktivnost tla, stoga može poslužiti kao 
gnojivo ili kao sredstvo za poboljšanje kvalitete tla. U proljeće ili prije sadnje ili u razdoblju ra- 
sta i razvijanja biljaka, kompost pospemo po tlu i po mogućnosti lagano izmiješamo s površin- 
skim slojem zemlje. Kompost ne smijemo duboko zakopati jer ga time gušimo. Ako ga koristimo 
za uzgoj lončanica i balkonskog cvijeća, moramo ga u podjednakoj količini miješati sa zemljom 
iz vrta ili s lanjskom zemljom iz lonaca. Tijekom cijele godine možemo u lonce dodavati malo 
komposta. Količina komposta u povrtlarstvu ovisi o vrsti povrća. Različite kulture imaju razli- 


čite potrebe za hranjivi tvarima. 





Velika potrošnja 
(kupus, cvjetača, rajčica, krastavci, celer, poriluk, 4-6 Lkomposta na 1m2 
krumpir...) 


Srednja potrošnja 
(koraba, špinat, salata, repa, rotkva, mrkva, cikla, 2-4 komposta na1m2 
češnjak, luk...) 





Mala potrošnja 
(grašak, grah, bob, začinsko bilje, ljekovito bilje...) JE: SOIAposi ana dime 

NASTAVA IZ KOMPOSTIRANJA 
U OSNOVNIM SKOLAMA 


Stanje 
Današnje hrpe otpada dovode do raznovrsnih problema kao što su: 
Opterećenje okoliša 
Trošenje resursa 
Odlaganje otpada 
Rasipnost 


Nerazumno je oodlagati ili spaljivati organski otpad i istovremeno proizvoditi gnojiva i žaliti se 
zbog nedostataka humus. Mnogo je bolje promatrati organski otpad kao sirovine i omogućiti 
prirodni tijek tvari i na taj način održavati plodnost tla. 


Možemo poći od toga da djeca na osnovno školskoj razini vrlo lako i dobro pamte te da učenici 
sa sobom mogu ponijeti važne stvari za budući život i kompostiranje učiniti svojom navikom. 
Iskustvo pokazuje da se djeca lako oduševljavaju ovom temom, prije svega kada nam pri kom- 
postiranju uspije stvaranje života i živih bića. 


Učenicima tijekom 4 do 5 lekcija, kako teorijskih tako i praktičnih, treba približiti kompostiranje. 


Ciljevi 
Učenici bi trebali: 


Prepoznavati i doživljavati prirodni tijek tvari 

Prepoznavati proces razgradnje u kompostu 

Znati za što se koristi kompost 

Znati što se može kompostirati 

Dnevni rad s kompostom promatrati normalno kao i dnevnu njegu, npr. 6 x 2 minute za 
pranje zubi ili 1 x 2 minute za kompostiranje 

Roditelji bi trebali: 
I sami biti pod utjecajem svoje djece i motivirani, kako bi i sami na pravilan način 
kompostirali 
Kod roditeljevih susjeda dolazi i do tzv. ,učinka oponašanja“ 


U školi: 
Postavlja se stalno mjesto za kompostiranje 
Učenici se sami brinu o mjestu za kompostiranje (uz nadzor učitelja) 
Redovito se kompostiraju otpaci s užine i zelenilo sa školskih površina 


Nastava treba: 
Biti prilagođena djeci i raznolika 

1. LEKCIJA 


Moto: ,Sve se pojede" 


Ciljevi: 
Djeca znaju: 
Što se smije kompostirati 
Zašto se otpaci pretvaraju u humus 


Oblik nastave: diskusija, demonstracija, igra, praktični rad 


Materijal: 

Teorijski dio: 

Organski otpad - gotov humus 

Poster sa životinjama 

Zdjela za salatu, pribor za jelo, sječka od drveta, kamena prašina u soljenci 

3 posude za cvijeće, prskalica za rublje kod glačanja, različiti papiri, Žvakače gume, jabuka, 3 
plastične folije 10 x x10 cm. 

Igra sortiranja, 2 posude (posuda za kompost, kutija) 


Praktični dio: 

Lopata,, štap za odgrtanje, strugač za tijesto, rešetka za sakupljanje, poklopac za rešetku, 
rupičasta folija, vile, konopac od 5 m, otpad donesen iz kuće. 

Tijek: 


Demonstracija: 
Organski otpad (sirovi materijal) i gotovu zemlju (humus) postaviti jedno nasuprot drugog. 


Pitanje: Zašto se iz možda smrdljivog otpada dobije tako bogat i ugodan proizvod ? 
Pitanja, diskusija 


Odgovor: Živa bića (biljke i životinje) vrve po sirovinama. U jednoj jušnoj žlici humusa nalazi se 
više živih bića nego na cijeloj zemaljskoj kugli! (preko 6 milijardi) 


Poster sa životinjama 


Pitanje: Koje su tri najvažnije stvari koje nam trebaju za opstanak (i svim živim bićima) ? 

Odgovor: Hrana (prehrambeni proizvodi), zrak i voda. 

Dakle, moramo se pobrinuti da se hrana dobro pripremi 

Pravilo br. 1 usitniti(izrezati korice od voća na veličinu palca) 

Pravilo br. 2 pobrinuti se za dobar protok zraka, dodati sječku 

Pravilo br. 3 sirovi materijal pomiješati sa sječkom 

Pravilo br. 4 regulirati količinu vlage, pokriti kompost 

Demonstracija: 

Za živa bića pripremamo obrok: 

Pomiješati smrdljivi otpad sa sječkom u omjeru 1:1 i kamenom prašinom, pomirisati prije i poslije 
Pitanje: Što se sve može kompostirati? Diskusija 

Odgovor: Sve što se može jesti i sve što raste 

S igrom , sortiranja“ možemo ispitati razumiju li učenici što se može kompostirati. 
Demonstracija: (pokušaj razgradnje) 

Želimo znati nalaze li se u kompostu zaista živa bića koja se hrane i želimo li znati što ona vole 
potrebno je: 

3 posude za cvijeće napuniti skompostom i na to staviti, odnosno ukopati razne papire, 


žvakače gume i ogriske od jabuka, navlažiti i prekriti s folijom. Dobro upamtiti datum, jednom 
do dva puta tjedno provjeravati promjene i stalno dadavati vlagu. 

Tko vrši kontrolu nad rešetkama za skupljanje? 


Može li se sve kompostirati, npr. plastika itd. 
Jeli sve usitnjno? 

Dodati sječku u omjeru 1:1 

Sve izmješati 

Posipati kamenom prašinom 

Zatvoriti poklopac 


Ponedjeljak 
Utorak 


Srijeda 
Četvrtak 
Petak 
Subota 

2. LEKCIJA 


Moto: ,,S toplinom je bolje“ 


Ciljevi: 

Djeca znaju: 

Četiri pravila za kompostiranje 
Pravilnu mješavinu kod postavljanja 
Pravila Za dodavanje vlage 

Izmjena tvari 


Oblik nastave: diskusija, demonstracija, praktični rad 

Materijal: 

Teorijski dio: 

Proba mirisa, radni list ,izmjena tvari“ protokol promatranja 

Praktični dio: 

1 lopata, 4-5 vila, Ilopata za prevrtanje zemlje(ašov), 1 grablje za lišće, 1 toptex tkanina, 1 štap, 


škare za vinovu lozu, kantica za polijevanje, voda 


Tijek: 
Pitanje: Kakvo je stanje na hrpi za sakupljanje? Iskustva, promatranja, ima li neugodnog mirisa? 


Poznajemo li još ona četiri pravila? 
Koliko živih bića se nalazi u jednoj jušnoj žlici komposta? 
Pitanje: Kakvo je stanje s pokušajem razgradnje? > 
Ispitati posude za cvijeće, 
Razgovarati o rezultatu, koliko brzo se pojede? 


Pitanje: Zašto je kompostiranje toliko važno? Zašto ne bacamo sve u smeće? Diskusija. 


Odgovor: Zatvoreni krug svih organskih tvari vrlo je bitan Za nas ljude, jer na takav način 
zadržavamo plodnost tla. 


U slučaju odlaganja ili spaljivanja organskog otpada potrošit ćemo mnogo novca i opteretiti 
okoliš. 

Demonstracija: 
Crteži na zidnoj ploči: 





Prirodna izmjena tvari: Tijek izmjene tvari u društvu koje sve baca 
Biljke Trgovina > Domaćinstvo > Otpad 
f U 1 U 
—— [ —— a. 
Humus Lišće Tvornica Spaljivanje 
U 1 U 
1 - — 
Razgrađivači | Zemlja Opterećenje 
. (Životinje,gljive) Nm zraka, tla 
: i vode 


Vježba: 


Radni listovi pod nazivom ,Izmjena stvar“, pravilo smjestiti rečenice 


Demonstracija, praktični rad: 

Objasniti, pokazati 

Sakupljeni otpad pomiješati s drvenom sječkom, zelenilom i kamenom prašinom i navlažiti, 
načiniti trap, kontrolirati vlagu, (proba rukom), prekriti toptex tkaninom. 

Mjerenje temperature > protokol promatranja 

Razjasniti promjene temperature i posljedice. 

Prirodni tijek tvari / u prirodi se ništa ne gubi! 





Jesen je stigla. 

Lišće opada s drveća. 

Biljke rastu. 

Drvo je puno plodova. 

Korijenje biljaka uzima si hranjive tvari iz tla. 

Sićušna živa bića jedu lišće. Lišće im daje hranjive sastojke. 
Lišće leži na tlu. 


Rečenice su izmiješane. Izrežite ih i nalijepite ih na pravo mjesto. 

Rezultati promatranja na kompostištu: 

3. LEKCIJA 


Moto: ,, Zrak = više života“ 

Ciljevi: 

Djeca znaju: 

Najvažnije stanovnike komposta 

Različite stadije kompostiranja: skupljanje, postavljanje, razgrtanje 

Oblik nastave: diskusija, demonstracija, praktični rad 

Materijal: 

Rad u učionici: 

Kompost sa životinjicama, kartice sa životinjama, poster sa životinjama, 2 plastične podloge 
ca. 1,50 x 1,0 m, 3 uzorka materijala ( materijal za skupljanje, postavljeni materijal, gotov 


kompost) 


Praktični rad na kompostu: 
3 do 3 vila, 3-4 lopate, kantica za zalijevanje, voda, grablje za lišće 


Tijek: 

Pitanje: 

Što ste vidjeli, izmjerili? Ocijeniti protokol promatranja, eventualno načiniti dijagramski prikaz 
Naputak: U kompostu se ponekad nađu i veće životinje (sljepići, miševi) 


Objasniti razliku između ,radnika“ i ,stanovnika“ 


Vježba: Kompost se raširi na stol, životinjice se prikupe, promatraju povećalom i identificiraju. 
Djeca bilježe na ploči što su i u kojim količinama pronašli. 


Demonstracija, praktični rad: Preslagivanje 
Objasniti, pokazati 


Kompost razgrnuti, provjeriti vlažnost, eventualno dodati vode, prekriti. 


Naputak: Kompost je ponovo narastao- životinje imaju više zraka! 

4. LEKCIJA 


Moto: ,Malo truda - puno dobroga“ 


Ciljevi: 
Djeca poznaju: 
Primjenu gotovog komposta 


Oblik nastave: diskusija, demonstracija, praktični rad 


Materijal: 

Praktični dio: 

Grubo sito od 20 mm, fino sito od 5-10 mm, 4 lopate, 2 plastične podloge ca. 1,50 x 1,00 m, 3 
male lopatice, ca. 20 plastičnih vrećica koje se mogu zatvoriti (npr. vrećice za zamrzavanje hra- 
ne 27x 28 mm), naljepnice za plastične vrećice, grablje za lišće, metla, 2 do 3 plastična kotlića 
od 5 litara, posuda za cvijeće, sjemenje salate 


Tijek: 
Pitanje: Znamo li još različite korake od sirovog materijala do gotovog komposta? 


Ponavljanje pravila i tijeka rada. 


Naputak: Primjena komposta > GDJE? > u vrtovima, na balkonima, za sobno bilje 


KOLIKO? 


Povrće 
Teško probavljivo: 46 l/m Pokošena trava 


Srednje probavljivo: 2-3 U/m | Cvijeće: 2-3 /m Drvo: 3-5 l/m 2-4U/m 
Lako probavljivo: 1-2 /m 

Demonstracija, praktični rad: Objasniti, pokazati 
Kompost razgrnuti, provjeriti vlažnost, eventualno dodati vode, prekriti. 


Organizacija: 


lijepljenje naljepnica 
V 


Grubo prosijavanje 23 SLENG ENENGII=BE > BUGLSsVJAICIJ=IE > | Punjenje | 


Test s sjemenom salate (Krese test): 
Objasniti 
Test s sjemenom salate određuje stupanj zrelosti komposta. 


ŽIVIO - KOMPOST 

Svježi kompost kao gnojivo 

Svježi kompost: 

je star oko 2-6 mjeseci i djeluje kao gnojivo koje odmah djeluje. Nakon iznošenja treba naćiniti 
pauzu za razgrađivanje od 2-6 tjedana, jer je otpornost korijenja različita. 

Zreli kompost 


je kompost stariji od 6 mjeseci i test je pozitivan. 


Količine komposta kod zrelog komposta 


Kelj (kupus), krumpir, itd. Teško probavljivo 


Po Salate, mrkva, itd. Srednje probavljivo RER 
| Mahunarke, orašasti plodovi Lako probavljivo = 


—-— oim 
en Pe 
nn [PP 
emua [fl [_——__ [za 

PRILOG 1. Eko igra- Eko spremnik 

PRILOG 2. Eko igra-Eko crv 

UNIKOM d.0.0. JKP "Komunalije" Sremska Mitrovica 


Ružina 11a, Stari šor 114, 

31000 Osijek, Hrvatska 22000 Sremska Mitrovica, Srbija 

Tel: +385 31374 212 Tel: +381 22 624 500 
unikomeunikom.hr komunalijeSeopen.telekom.rs 
Informacijski centar Europske unije Delegacija Europske unije u Srbiji 
Trg žrtava fašizma 6 Avenija 19a, Vladimira Popovića 40/V 
10 000 Zagreb, Croatia Novi Beograd, A. Srbija 

Tel: 00 385 (0) 1 4896 500 Tel: 00 38111 308 3200 


Sadržaj ove publikacije isključiva je odgovornost Unikoma d.o.o., Udruge za zaštitu prirode 
i okoliša Zeleni Osijek i Regionalne razvojne agencije Slavonije i Baranje i ne predstavlja 

Europsku uniju čini 28 zemalja članica koje su odlučile postupno povezivati svoja znanja, 
resurse i sudbine. Zajednički su, tijekom razdoblja proširenja u trajanju od 50 godina, 
izgradile zonu stabilnosti, demokracije i održivog razvoja, zadržavajući pritom kulturalnu 

postignuća i svojih vrijednosti sa zemljama i narodima izvan svojih granica. 


